hotchpotch/miracl-hf-unified huggingface dataset:
কেজথেলি
কেজথেলি (; ) বালাটন হ্রদের পশ্চিম তীরবর্তী হাঙ্গেরির একটি শহর। ২০,৮৯৫ জন বাসিন্দার এই শহরটি হ্রদের তীরবর্তী বৃহত্তম শহর এবং সাংস্কৃতিক, শিক্ষাগত এবং অর্থনৈতিক দিক থেকে এই অঞ্চলের মধ্যে গুরুত্বপূর্ণ স্থানে আসীন। এই শহরের অনুকূল অবস্থান এবং সড়কপথ ও রেলপথ উভয়ের মাধ্যমেই প্রবেশযোগ্যতা, কেজথেলি ও এর পার্শ্ববর্তী অঞ্চলসমূহকে সময় কাটানোর এক আদর্শ স্থানে পরিণত করেছে।
রোমান সময়ে (রোমানদের প্যানোনিয়ান ভাষার "কেজথেলি সংস্কৃতি") এই শহরের প্রতিষ্ঠা ঘটলেও এই প্রথম ঐতিহাসিক প্রমাণ পাওয়া যায় ১২৪৭ সাল থেকে, যা ছিল ঐ সময়ের একটি নথি। ১৪২১ সাল থেকে কেজথেলি একটি মার্কেট টাউনে পরিণত হয়।
প্যানোনিয়া বিশ্ববিদ্যাল্যের কৃষি অনুষদটি কেজথেলিতে অবস্থিত। হাঙ্গেরিয় সাহিত্যিক ও গ্রন্থাগারিক, জর্জ ফেজের, ১৭৬৬ সালে কেজথেলিতে জন্মগ্রহণ করেছিলেন।
কেজথেলি শহরটি কেন্দ্রীয় ইউরোপের বৃহত্তম হ্রদ বালাটন হ্রদের উত্তরপশ্চিম প্রান্তে অবস্থিত। জঙ্গল পুরো শহরটিকে ঘিরে রেখেছে। এছাড়াও এর উত্তরে ঢালু পাহাড়, দক্ষিণপূর্বে সমতলভূমি এবং হ্রদ অবস্থিত। শহরের দক্ষিতে কিস-বালাটন (ক্ষুদে বালাটন) নামক একটি জলাভূমি অবস্থিত। জলাভূমিটি জালা নদীর অংশ, যা বালাটন হ্রদের পানির বিশুদ্ধতা বজায় রাখে। জলাভূমিটি ডাহুক পাখির বাসস্থান হিসেবে খ্যাত এবং আন্তর্জাতিক স্বীকৃতি লাভ করেছে। অঞ্চলটিকে প্রাকৃতিকভাবে সংরক্ষণ করার আহ্বান করা হয়েছে।
এই শহরের কাছেই স্পা ও স্বাস্থ্যসেবার জন্য বিখ্যাত হেভিজ শহর অবস্থিত। এছাড়াও কেজথেলির কাছেই উত্তরাঞ্চলীয় বালাটন ওয়াইন প্রস্তুতকারক অঞ্চল অবস্থিত, যা স্থানীয়ভাবে চাষকৃত প্রজাতি দিয়ে তৈরি উৎকৃষ্টমানের হোয়াইট-ওয়াইন প্রস্তুত করার জন্য বিখ্যাত।
সড়কপথে হাঙ্গেরির রাজধানী বুদাপেস্ট থেকে এবং অস্ট্রিয়ার রাজধানী ভিয়েনা থেকেই সহজে কেজথেলি যাওয়া যায়। কেজথেলি এবং বুদাপেস্টের মধ্যকার বাস দিনে কয়েকবার করে ছাড়ে।
নিম্নোক্ত শহরগুলোকে কেজথেলি শহরের যমজ বলা হয়ঃ
পারমা বিশ্ববিদ্যালয়
পারমা বিশ্ববিদ্যালয় (' , UNIPR) বিশ্বের সবচেয়ে পুরাতন বিশ্ববিদ্যালয়গুলোর মধ্যে একটি যা বার শতাব্দিতে প্রতিষ্ঠিত হয়। ১৮টি বিভাগ নিয়ে বিশ্ববিদ্যালয়টি গঠিত। ২০১৩ এর নভেম্বরের হিসাব অনুযায়ী বিশ্ববিদ্যালয়টিতে প্রায় ৩২,০০০ ছাত্র-ছাত্রী অধ্যায়ন করছে।
বড়শিনাক সামুদ্রিক সাপ
বড়শিনাক সামুদ্রিক সাপ বা হুগলী পটী বা বড়শিনাক দজ্যা সাপ () বৈজ্ঞানিক নাম: "Enhydrina schistosa") হচ্ছে হাইড্রফিডি পরিবারভুক্ত এক প্রকার তীব্র বিষধর সাপ সামুদ্রিক সাপ। সাপের কামড়ে আক্রান্তদের ভেতরে ৫০ শতাংশের বেশি সামুদ্রিক সাপের কারণে এবং অধিকাংশই এই প্রজাতির কারণে ঘটে থাকে।
বড়শিনাক সামুদ্রিক সাপের দেহ তামাটে ধূসর রঙের এবং নীলাভ ধূসর বা কালচে ব্যান্ড থাকে। এদের দেহের সর্বোচ্চ দৈর্ঘ্য ১৪০ সেমি এবং লেজের দৈর্ঘ্য ১১০ সেমি।
বড়শিনাক সামুদ্রিক সাপ উন্মুক্ত জলাশয়ের অগভীর পানিতে, উপকূলীয় উপহ্রদ, প্যারাবন, মোহনায় এবং নদীর মুখে পাওয়া যায়।
বাংলাদেশ উদ্ভিদ ও প্রাণী জ্ঞানকোষে বড়শিনাক সামুদ্রিক সাপকে বাংলাদেশের বিলুপ্ত সাপ হিসেবে ধরা হয়েছে। এ প্রজাতির সাপ পৃথিবীতে ব্যাপক বিস্তৃত। এরা পারস্য উপসাগর, মাদাগাস্কার, বঙ্গোপসাগর, দক্ষিণ-পূর্ব এশিয়া, ইন্দোনেশিয়া, পাপুয়া নিউগিনি এবং অস্ট্রেলিয়ার উত্তর অংশে পাওয়া যায়।
আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
হর্টন স্মিথ
হর্টন স্মিথ ( (জন্ম: মে ২২. ১৯০৮ - অক্টোবর ১৫, ১৯৬৩) একজন মার্কিন পেশাদারি গলফার। মাস্টার্স টুর্নামেন্ট এর ১ম ও ৩য় পর্বের বিজয়ী হিসেবে তিনি সবচেয়ে পরিচিত।NYF = Tournament not yet founded
NT = No tournament
DNP = Did not play
WD = Withdrew
CUT = missed the half-way cut
R64, R32, R16, QF, SF = Round in which player lost in PGA Championship match play
"T" indicates a tie for a place
Green background for wins. Yellow background for top-10.
শমশেরনগর বিমানবন্দর
শমশেরনগর বিমানবন্দর বাংলাদেশের শমশেরনগরে অবস্থিত একটি বিমানবন্দর।। এটি মৌলভীবাজার থেকে ১৭ কিলোমিটার দূরে অবস্থিত। ২০১৫ সালের জুলাই কোন যাত্রবাহী বিমান এখানে না চললেও বেসামরিক বিমান কার্য়ক্রমে অনুমতি আছে।
উজ্জ্বল প্যারাবন সাপ
উজ্জ্বল প্যারাবন সাপ বা প্যারাবন সাপ বা মনোহারী জলঢোঁরা () বৈজ্ঞানিক নাম: "Gerarda prevostiana") হচ্ছে এশিয়ার স্থানীয় এক প্রজাতির জলজ সাপ। এটি "জেরারডা" গণের একমাত্র প্রজাতি।
উজ্জ্বল প্যারাবন সাপের দেহ নলাকার, ছোট, লেজ সুচালো; দেহের সর্বোচ্চ দৈর্ঘ্য ৫২.২ সেমি এবং লেজের দৈর্ঘ্য ৬.২ সেমি।
উজ্জ্বল প্যারাবন সাপ জোয়ার ভাটার নদীতে, উপকূলীয় এলাকায় এবং ম্যানগ্রোভ অঞ্চলে বাস করে। এরা খাদ্য হিসেবে চিংড়ি মাছ এবং নরম খোলসবিশিষ্ট কাঁকড়া গ্রহণ করে। মৃদু বিষ ধারণ করে।
উজ্জ্বল প্যারাবন সাপ বাংলাদেশের দুর্লভ আবাসিক সাপ। বাংলাদেশে এই প্রজাতির তথ্য অপ্রতুল। সুন্দরবনে পাওয়া যায়। বাংলাদেশ, ভারত, শ্রীলংকা, থাইল্যান্ড ও মালয়েশিয়াসহ দক্ষিণ-পূর্ব এশিয়ার দ্বীপে পাওয়া যায়।
আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
আবু বকর শিবলী
শেখ আবু বকর শিবলী (৮৬১-৯৪৬) ছিলেন ইরাকের একজন বিদগ্ধ পন্ডিত এবং সুফি। তিনি জুনায়েদ বাগদাদীর শিষ্য ছিলেন।
হযরত আবু বকর শিবলী (রহঃ) ললাটে প্রিয়নবী (দঃ) চুম্বন করেছেন
আল্লামা সাখাবী (রাহমাতুল্লাহি আলাইহি) বর্ণনা করেন,
ক্বারী আবু বকর ইবনে মোজাহেদের (রাহমাতুল্লাহি আলাইহি) নিকট আমি ছিলাম। এ সময় হযরত আবু বকর শিবলী (রাহমাতুল্লাহি আলাইহি) আগমন করেন। তখন হযরত আবু বকর ইবনে মোজাহেদ (রাহমাতুল্লাহি আলাইহি),হযরত আবু বকর শিবলী (রাহমাতুল্লাহি আলাইহি) কে অভ্যর্থনা জানিয়ে আলিঙ্গন করলেন এবং তাঁর ললাটে চুম্বন করলেন।
তখন আমি আরজ করলাম, “আপনি শিবলী (রাহমাতুল্লাহি আলাইহি) কে এভাবে অভ্যর্থনা জানালেম অথচ বাগদাদের সমস্ত উলামায়ে কিরামের ধারণা হল শিবলী হুশবহাল নন।"
ক্বারী আবু বকর ইবনে মোজাহেদ (রাহমাতুল্লাহি আলাইহি) জবাব দিলেন, “আমি তাঁর সাথে সে কাজই করেছি যা স্বয়ং প্রিয়নবী (সাল্লাল্লাহু আলাইহি ওয়া সাল্লাম) কে করতে দেখেছি।”
এরপর তিনি তাঁর স্বপ্নের বর্ণনা করলেনঃ আমি স্বপ্নে প্রিয়নবী (সাল্লাল্লাহু আলাইহি ওয়া সাল্লাম)’এর সাক্ষাৎ লাভ করি। শিবলী তখন তাঁর মহান দরবারে হাজির হন। প্রিয়নবী (সাল্লাল্লাহু আলাইহি ওয়া সাল্লাম) দণ্ডায়মান হয়ে তাঁর ললাটে চুম্বন দান করলেন।
তখন আমার জিজ্ঞাসার কারণে তিনি এরশাদ করলেনঃ “প্রত্যেক নামাজের পর বহু বছর ধরে সে সুরায়ে তওবার শেষ আয়াত পড়ে- “লাকাদ জা আকুম...রাউফুর রাহীম”
স্বপ্নের পরে শিবলী (রাহমাতুল্লাহি আলাইহি) কে এ সম্পর্কে জিজ্ঞাসা করলে তিনি তাঁর এ আমলের কথা স্বীকার করেন।
ব্রেন্ডন জুলিয়ান
ব্রেন্ডন পল জুলিয়ান (; জন্ম: ১০ আগস্ট, ১৯৭০) নিউজিল্যান্ডের হ্যামিল্টনে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৯৩ থেকে ১৯৯৯ সাল পর্যন্ত অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। ৬ ফুট ৫ ইঞ্চির দীর্ঘ উচ্চতার অধিকারী ব্রেন্ডন জুলিয়ান মূলতঃ বামহাতি ফাস্ট মিডিয়াম বোলিংয়ে পারদর্শী। এছাড়াও মাঝারিসারিতে ডানহাতে ব্যাটিংয়ে দক্ষতা প্রদর্শন করে অল-রাউন্ডারের মর্যাদা লাভকারী হিসেবেও বিবেচিত তিনি।
১৯৮৯ সালে এইআইএস অস্ট্রেলিয়ান ক্রিকেট একাডেমি থেকে বৃত্তি লাভকারী ছিলেন তিনি। অস্ট্রেলিয়া দলে সংক্ষিপ্ত সময়ের জন্য দুই ধাপে টেস্ট ক্রিকেট খেলেন। ১৯৯৩ সালের অ্যাশেজ সিরিজে ইংল্যান্ডের বিপক্ষে তেজ্যোদীপ্ত অপরাজিত ৫৬* রান তোলেন। এরপর ১৯৯৫ সালে ওয়েস্ট ইন্ডিজ সফরে মিতব্যয়ী ও ক্ষুরধার বোলিং করে ইতিহাস গড়েন। এসময় দলে ক্রেইগ ম্যাকডারমট ও ডেমিয়েন ফ্লেমিংয়ের আঘাতের কারণে পল রেইফেলকে নিয়ে নতুন বলে ইনিংস উদ্বোধনে নামতেন।
১৯৯৮ থেকে ১৯৯৯ সালে একদিনের আন্তর্জাতিক দলে নিয়মিত সদস্য হিসেবে অংশ নেন। তন্মধ্যে ১৯৯৯ সালের ক্রিকেট বিশ্বকাপে শিরোপা জয়ী অস্ট্রেলিয়া দলের অন্যতম সদস্য হিসেবে থাকলেও অধিকাংশ সময়ই তাকে বেঞ্চে অবস্থান করতে হয়। বিশ্বকাপের পর তিনি দল থেকে বাদ পড়েন।
১৯৯৭-৯৮ ও ১৯৯৮-৯৯ মৌসুমের শেফিল্ড শিল্ডের ফাইনালে খেলেছেন তিনি। উভয় ফাইনালে ১২৫ ও ৮৪ রান তুলে ওয়েস্টার্ন ওয়ারিয়র্সকে পরপর দুইবার শিরোপ বিজয়ে সহায়তা করেন।
২০০১ সালে খেলোয়াড়ী জীবন থেকে বিদায় নিয়ে অস্ট্রেলিয়ায় চ্যানেল নাইনের ভ্রমণবিষয়ক অনুষ্ঠানে উপস্থাপনা করেন। পরবর্তীতে ন্যাশনাল নাইন নিউজের খেলাধুলা সংবাদ উপস্থাপক হন। এরপর অস্ট্রেলিয়ার ফক্স স্পোর্টসে চলে যান। ফক্স স্পোর্টসে তিনি ঘরোয়া ক্রিকেট খেলার ধারাভাষ্যকার মনোনীত হন। এছাড়াও ইনসাইড ক্রিকেট ও ২০০৯ সালে অস্ট্রেলিয়া ক্রিকেট দলের দক্ষিণ আফ্রিকা সফরে খেলার সংবাদ প্রদানের জন্য দক্ষিণ আফ্রিকা ভ্রমণ করেন।
২০১৫ নিউজিল্যান্ড মহিলা ক্রিকেট দলের ভারত সফর
নিউজিল্যান্ড মহিলা ক্রিকেট দল পূর্ব-নির্ধারিত সময়সূচী মোতাবেক ২৮ জুন থেকে ১৫ জুলাই পর্যন্ত ভারত সফর করে। সফরে দলটি ভারত মহিলা ক্রিকেট দলের বিপক্ষে পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়। এছাড়াও দলটি ভারত এ মহিলা দলের বিপক্ষে একটি প্রস্তুতিমূলক খেলায় প্রতিদ্বন্দ্বিতায় অবতীর্ণ হয়। সবগুলো খেলাই ব্যাঙ্গালোরের এম. চিনাস্বামী স্টেডিয়ামে অনুষ্ঠিত হয়। শুরুতে উত্তর ব্যাঙ্গালোরের আলুরে তিনটি টুয়েন্টি২০ আন্তর্জাতিক আয়োজনের কথা থাকলেও পরবর্তীকালে এম. চিন্নাস্বামী স্টেডিয়ামে আয়োজনের সিদ্ধান্ত নেয়া হয়।
২০০৯ ওয়েস্ট ইন্ডিজ ক্রিকেট দলের ইংল্যান্ড সফর
ওয়েস্ট ইন্ডিজ ক্রিকেট দল পূর্ব-নির্ধারিত সময়সূচী মোতাবেক ৬ মে থেকে ২৬ মে, ২০০৯ তারিখ পর্যন্ত ইংল্যান্ড সফর করে। এ সফরে সফরকারী দলটি ইংল্যান্ড ক্রিকেট দলের বিপক্ষে দু’টি টেস্টসহ তিনটি ওডিআই খেলায় অংশগ্রহণ করে।। তারা জিম্বাবুয়ের পরিবর্তে এই সফর করে।
হান্নান সরকার
আব্দুল হান্নান সরকার (জন্ম: ১ ডিসেম্বর, ১৯৮২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে ব্যাটিং উদ্বোধনে মাঠে নামতেন। কিন্তু নিজেকে আন্তর্জাতিক ক্রিকেটে তুলে ধরতে ব্যর্থ হয়েছেন হান্নান সরকার। পাশাপাশি দলের প্রয়োজনে ডানহাতে মিডিয়াম বোলিংয়ে পারদর্শী ছিলেন তিনি। ঘরোয়া প্রথম-শ্রেণীর ক্রিকেটে বরিশাল ও রাজশাহী বিভাগের প্রতিনিধিত্ব করেছেন তিনি। তন্মধ্যে, বরিশালের পক্ষে মাত্র দুইটি সেঞ্চুরি করতে পেরেছিলেন। এছাড়াও ঢাকাভিত্তিক ক্লাবের সদস্য ছিলেন।
মাত্র ১৯ বছর বয়সে ২১ জুলাই, ২০০২ তারিখে স্বাগতিক শ্রীলঙ্কা দলের বিপক্ষে অনুষ্ঠিত ১ম টেস্টে বাংলাদেশের আলমগীর কবির, এহসানুল হক ও তালহা জুবায়ের এবং শ্রীলঙ্কার ডব্লিউআরএস ডি সিলভা’র সাথে তারও একযোগে টেস্ট অভিষেক ঘটে। উদ্বোধনী ব্যাটসম্যান হিসেবে চমৎকারভাবে খেলোয়াড়ী জীবন শুরু করেন তিনি। কলম্বোর পি. সারাভানামুত্তু স্টেডিয়ামে অনুষ্ঠিত ২-টেস্টের সিরিজের প্রথম টেস্টের প্রথম ইনিংসে তিনি ৬৯ বলে ৫৫ রান করেন। হাবিবুল বাশারের সাথে জুটি গড়ে মধ্যাহ্নভোজনের পূর্বে দলকে ১০৭/২-এ নিয়ে যান। কিন্তু বিরতির পর তিনি সনাথ জয়াসুরিয়া’র প্রথম বলেই এলবিডব্লিউ’র শিকারে পরিণত হন ও পরের ওভারেই মুত্তিয়া মুরালিধরন বাশারকে বিদায় করেন। দ্বিতীয় ইনিংসে তিনি মাত্র ১ রান তুলতে পেরেছিলেন। ঐ টেস্টে তার দল ইনিংস ও ১৯৬ রানের বিশাল ব্যবধানে পরাভূত হয়েছিল।
২৫ জুলাই, ২০০৩ তারিখে অস্ট্রেলিয়ায় স্বাগতিক দলের বিপক্ষে টেস্টের উভয় ইনিংসেই অর্ধ-শতক (৭৬ ও ৫৫) করেছিলেন। এ সময় তিনি গ্লেন ম্যাকগ্রা, জেসন গিলেস্পি, ব্রেট লি ও স্টুয়ার্ট ম্যাকগিলের বল মোকাবেলা করে পাঁচ ঘন্টারও অধিক সময় ক্রিজে অবস্থান করেন। তন্মধ্যে প্রথম ইনিংসে ১৯৭ মিনিটে নিজস্ব সর্বোচ্চ ৭৬ রান তুলেছিলেন যা প্রয়াত ডেভিড হুকসের মন্তব্যে ঠাণ্ডা পানি ঢেলে দেন। সাবেক অস্ট্রেলীয় ব্যাটসম্যান হুকস বলেছিলেন যে, অস্ট্রেলিয়া টেস্টের প্রথম দিনেই ফলাফল এনে দিতে সক্ষম।
২০০৪ সালে সুনীল গাভাস্কারের সাথে তিনিও প্রথম বলেই শূন্য রানে আউট হবার মতো অগৌরবসূচক রেকর্ডের অধিকারী হন। এছাড়াও একমাত্র টেস্ট ক্রিকেটার হিসেবে তিনবার ইনিংসের প্রথম বলেই আউট হয়ে যান। তার এই রেকর্ডের সাথে ওয়েস্ট ইন্ডিজের পেড্রো কলিন্সের নাম জড়িয়ে আছে। দুইবারই তিনি হান্নানকে আউট করেছিলেন।
হান্নান তার সমগ্র খেলোয়াড়ী জীবনের ১৭ টেস্টে মাত্র পাঁচটি অর্ধ-শতকের সন্ধান পান। তন্মধ্যে অস্ট্রেলিয়া ও দক্ষিণ আফ্রিকার বিপক্ষে অর্ধ-শতক করেছিলেন ৩টি করে। আন্তর্জাতিক ক্রিকেটে উদীয়মান তারকা হিসেবে আবির্ভূত হলেও ব্যাটিংয়ে ধারাবাহিকতা না থাকায় দল নির্বাচকমণ্ডলী কর্তৃক তাকে উপেক্ষিত হতে হয়েছে। মূলতঃ কাঁধের সমস্যাজনিত কারণে ইনিংসের প্রথমদিককার কিছু বল মোকাবেলায় ব্যর্থতার জন্য এরূপ ঘটনা ঘটেছে। নিজ দেশে সর্বশেষ টেস্টে নিউজিল্যান্ডের বিপক্ষেও তিনি ০ ও ১ রান হাঁকান যা নির্বাচকদের বেশ হতাশ করেছিল। ফলশ্রুতিতে অনূর্ধ্ব-১৯ দলের সাবেক খেলোয়াড় আফতাব আহমেদকে চট্টগ্রাম টেস্টের জন্য অন্তর্ভুক্ত করা হয়।
আনোয়ার ইব্রাহীম
আনোয়ার ইব্রাহীম (জন্ম ১০ আগস্ট ১৯৪৭) একজন মালয়েশিয়ান রাজনীতিবিদ ও বিরোধীদলীয় নেতা । তিনি মালয়েশিয়ার সংগঠিত করেন।
আনোয়ার ইব্রাহীম ইউনাইটেড মালয় ন্যাশনাল অর্গানাইজেশন বা ইউএমএনও ( ) এর সদস্য থাকাকালীন সময়ে ১৯৯৩-১৯৯৮ সাল পর্যন্ত মালয়েশিয়ার উপ-প্রধানমন্ত্রী এবং ১৯৯১-১৯৯৮ সাল পর্যন্ত অর্থ মন্ত্রীর দায়িত্ব পালন করেন। কিন্তু পরে তিনি প্রধানমন্ত্রী মাহাথির মোহাম্মদ কর্তৃক বরখাস্ত হন। এবং দুর্নীতি ও সমকামিতার দায়ে জেলহাজতে প্রেরিত হন।
আনোয়ার ইব্রাহীম ১৯৪৭ সালে মালয়েশিয়ার উত্তরাঞ্চলীয় পেনাং রাজ্যের চিরোক তক্কুন গ্রামে এক মধ্যবিত্ত পরিবারে জন্মগ্রহণ করেন। তার পিতা ইব্রাহীম আব্দুল রহমান একজন হাসপাতালের কর্মচারী ছিলেন এবং পরবর্তীকালে স্বাস্থ্য মন্ত্রণালয়ের সংসদীয় সচিবের দায়িত্ব পালন করেন। তার মা চে ইয়েন হুসেন একজন গৃহিণী ছিলেন।
আনোয়ার ইব্রাহীম তার শিক্ষাজীবন তার নিজ গ্রামে শুরু করেন। তিনি মালয় কলেজ কুয়ালা কানজার থেকে মাধ্যমিক পাশ করেন। ইউনিভার্সিটি অফ মালয় থেকে মালয় স্টাডিজ এ অনার্স এবং ১৯৭৪-৭৫ সালে জেলে থাকা অবস্থায় মাস্টার্স সমাপ্ত করেন।
আনোয়ার ইব্রাহীম তার ছাত্রজীবনে ১৯৬৮-১৯৭১ সাল পর্যন্ত ন্যাশনাল ইউনিয়ন অব মালয়েশিয়ান মুসলিম স্টুডেন্টস এর সভাপতি ছিলেন। একই সময়ে তিনি ইউনিভার্সিটি অব মালয়া মালয় ল্যাংগুয়েজ সোসাইটির সভাপতি ছিলেন।
১৯৭১ সালে মুসলিম ইয়ুথ মুভমেন্ট অব মালয়েশিয়া সংগঠিত হলে এর সহযোগী প্রতিষ্ঠাতা ও প্রো কমিটির সদস্য ছিলেন এবং একই বছর তিনি মালয়েশিয়ান ইয়ুথ কাউন্সিল এর ২য় সভাপতি নির্বাচিত হন।
আনোয়ার ইব্রাহীম একজন ইসলামপন্থী নেতা (যিনি সহযোগী প্রতিষ্ঠাতা ও ২য় সভাপতি) হওয়ার পরেও ১৯৮২ সালে প্রধানমন্ত্রী মাহাথির মোহাম্মদের উদারপন্থী দল এ যোগ দেন এবং সাংস্কৃতি মন্ত্রীর দায়িত্ব লাভ করেন। তার রাজনৈতিক ক্যারিয়ার দ্রুত পরিবর্তন করতে থাকে। ১৯৮৩ সালে যুব ও ক্রীড়ামন্ত্রী, ১৯৮৪ সালে কৃষি মন্ত্রী এবং ১৯৮৬ সালে শিক্ষা মন্ত্রী হন। শিক্ষা মন্ত্রীর পদ তার মালয়েশিয়ার ভবিষ্যৎ উপ -প্রধানমন্ত্রী হওয়ার দ্বার খুলে দেয়।
শিক্ষা মন্ত্রী হওয়ার পর আনোয়ার "ন্যাশনাল স্কুল কারিকুলাম " প্রনয়ণ করেন। মালয়েশিয়ার জাতীয় ভাষার নাম "বাহাসা মালয়েশিয়া " থেকে বাহাসা মেলায়ু এ পরিবর্তন করেন। ১৯৮৮ সালে তিনি দ্বিতীয় প্রেসিডেন্টের দায়িত্ব পান এবং ১৯৯৮ সাল পর্যন্ত তাতে অধিষ্ঠিত ছিলেন। ১৯৮৯ সালে ইউনেস্কো সাধারণ অধিবেশন এর ২৫তম সভাপতি নির্বাচিত হন।
প্রধানমন্ত্রী মাহাথির বিন মোহাম্মদ আনোয়ারকে উপ -প্রধানমন্ত্রীর পদ থেকে বরখাস্ত করলে, আনোয়ার ও তার সমর্থকরা "সংস্কার আন্দোলন "() শুরু করে। এ আন্দোলনের লক্ষ্য ছিল দীর্ঘদিন ক্ষমতায় থাকা বারিসন ন্যাশনাল সরকারের নীতি বহির্ভূত কর্মকান্ড বিলোপ করা। ১৯৯৮ সালে কুয়ালালামপুরে এ্যাপেক সম্মেলনে মার্কিন ভাইস প্রেসিডেন্ট আল গোর প্রধানমন্ত্রী মাহাথির মোহাম্মদ ও অন্যান্য এ্যাপেক প্রতিনিধিদের সামনে আনোয়ার ও তার সংস্কার আন্দোলনের সমর্থনে ভাষণ দেন।
সংস্কার আন্দোলনের নেতা কর্মীদের নিয়ে ১৯৯৯ সালে আনোয়ার ন্যাশনাল জাস্টিস পার্টি গঠন করে। এবং ৯৯ সালের সাধারণ নির্বাচনে অংশগ্রহণ করার জন্যে parti Islam se Malaysia, ডেমোক্রেটিক এ্যাকশন পার্টি ও নব গঠিত ন্যাশনাল জাস্টিস পার্টি নিয়ে "বারিসন অল্টারনেটিভ" নামে বিরোধী জোট গঠন করেন।
২০০৩ সালের আগস্টে আনোয়ারের পরামর্শে তার স্ত্রী ওয়ান আজিজাহ ন্যাশনাল জাস্টিস পার্টি ও মালয়েশিয়ান পিপলস্ পার্টি একীভূত করে পিপলস্ জাস্টিস পার্টি গঠন করে। ২০০৮ সালের এপ্রিল মাসে PKR, PAS এবং DAP মিলে পাকাতান রাকাত নামে জোট গঠন করেন। যা ২০০৮ সাধারণ নির্বাচনে অংশগ্রহণ করে এবং ৩১টি আসন জয়লাভ করে বিরোধী দলে পরিণত হয়।
অনশন ধর্মঘট
অনশন বা উপবাস বলতে শাব্দিকভাবে বোঝায় কোনরূপ খাদ্য বা পানীয় গ্রহণ না করা। তবে খাবারের অভাবের কারণে অভুক্ত থাকা অনশন নয়। প্রাচীন অনেক ধর্মেই অনশনের প্রথা প্রচলিত আছে। তবে নিকট অতীতে রাজনৈতিক দাবী আদায়ের জন্য অনশনের ব্যবহার দেখা যায়। মহাত্মা গান্ধী দক্ষিণ এশিয়ার রাজনীতিতে অনশনের ব্যাপক ব্যবহার করেন। তাঁর "সত্যাগ্রহ ব্রত" অনুসারে, অনশনের মাধ্যমে জনগনের মধ্যে শুভ শক্তির জাগরনের মাধ্যমে অশুভ শক্তিকে পরাজিত করা সম্ভব। পাকিস্তান আমলে বাংলাদেশে মওলানা ভাসানী অনশন কর্মসূচি পালন করেন। বর্তমানেও রাজনীতি অথবা বিভিন্ন দাবী আদায়ের জন্য এই কর্মসূচি পালন করা হয়।ভারতীয় স্বাধীনতা সংগ্রামী ও বিপ্লবী যতীন্দ্র নাথ দাস ইংরেজ সরকারের বিরুদ্ধে আন্দোলনরত অবস্থায় ১৯২৯ সালে মারা যান। স্বাধীন ভারতে অন্ধ্রপ্রদেশের নেল্লোর জেলার ভাষা আন্দোলনকারী পট্টী শ্রীরামালুও দীর্ঘদিন অনশনে মারা যান।
হিন্দুধর্মে বিভিন্ন পূজা পার্বণের পূর্বে অনশন করার রীতি প্রচলিত আছে। অনশন তিন রকম, স্বল্পানশন, অর্ধানশন ও পূর্ণানশন।
জাতীয় শিক্ষা ব্যবস্থাপনা একাডেমী
জাতীয় শিক্ষা ব্যবস্থাপনা একাডেমী অথবা নায়েম বাংলাদেশের শিক্ষা মন্ত্রণালয়ের অধীনে পরিচালিত একটি প্রশিক্ষণ একাডেমী যেখানে সর্বস্তরের শিক্ষক এবং শিক্ষা ব্যবস্থাপনার সাথে যুক্ত ব্যক্তি বর্গকে প্রশিক্ষণ প্রদাণ করা হয়।
বলিউড হাঙ্গামা
বলিউড হাঙ্গামা (পূর্বে indiaFM অথবা indiafm.com নামে পরিচিত) হাঙ্গামা ডিজিটাল মিডিয়া এন্টারটেইন্টমেন্ট-এর মালিকানাধীন একটি নেতৃস্থানীয় বলিউডের বিনোদনমূলক ওয়েবসাইট। এটি ২০০০ সালে বলিউডের অন্যতম পোর্টাল হিসেবে মর্যাদা লাভ করে।
ওয়েবসাইটটি ভারতীয় চলচ্চিত্র শিল্প; বিশেষত বলিউড চলচ্চিত্র সমালোচনা এবং বক্স অফিস রিপোর্ট সংক্রান্ত সকল প্রকার তথ্য প্রদান করে থাকে। ১৯৯৮ সালের ১৫ জুন তারিখে ইন্ডিয়াএফএম ডট কম (indiafm.com) নামে যাত্রা শুরু করে। পরবর্তীতে ২০০৮ সালে এটি "বলিউড হাঙ্গামা" নামে নামান্তর করে।
২০০৫ সালের এপ্রিল এলেক্সা র‌্যাঙ্কিংয়ের হিসাবে সাইটটি ৫৪৭ তম স্থান দখল করে।
৬৪নং ভাবনদত্ত সরকারি প্রাথমিক বিদ্যালয়
৬৪নং ভাবনদত্ত সরকারি প্রাথমিক বিদ্যালয় বাংলাদেশের টাংগাইল জেলার ঘাটাইল উপজেলার দেওপাড়া ইউনিয়নের আট নং ওয়ার্ডে ভাবনদত্ত গ্রামে অবস্থিত ১৯৩৮ সালে প্রতিষ্ঠিত একটি সরকারী প্রাথমিক বিদ্যালয়।
স্থানীয় শিক্ষক মো.আ.জলিল সিদ্দিকী এর উদ্যোগে গণ্যমান্য ব্যক্তিদের পরামর্শে এবং সহযোগিতায় জমিদাতা মো.মোখলেছুর রহমান সিদ্দিকী এর জমি দানের মাধ্যমে বিদ্যালয়টিকে ১৯৩৮ সালে বিদ্যালয়টি প্রতিষ্ঠিত হয় । শুরুতে ৫০০ টাকায় ক্রয়কৃত একটি ২৫ হাত টিনের ঘরে ক্লাস এবং অফিস পরিচালিত হত ।
২০০২ সালে বিদ্যালয়টি ঘাটাইল উপজেলায় শ্রেষ্ঠ বিদ্যালয় হিসাবে নির্বাচিত হয়।
মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
২০০৬ সালে আন্তর্জাতিক ক্রিকেট কাউন্সিল (আইসিসি) ঘোষণা করে যে, কেবলমাত্র শীর্ষ-১০ র‌্যাঙ্কিংধারী দলগুলো টেস্ট ও একদিনের আন্তর্জাতিকের মর্যাদা লাভ করবে। ২০১১ সালের মহিলাদের ক্রিকেট বিশ্বকাপের বাছাইপর্বে শীর্ষ-৬ স্থানে অবস্থান না করায় নেদারল্যান্ডস তাদের ওডিআই মর্যাদা হারায়। শীর্ষ-৪ দলের একদিনের আন্তর্জাতিকের মর্যাদা থাকায় তাদেরকে বাছাইপর্বে খেলার প্রয়োজন পড়েনি। বাংলাদেশ দল নেদারল্যান্ডসের পরিবর্তে একদিনের আন্তর্জাতিকের মর্যাদা পায়। নিম্নবর্ণিত দেশসমূহ বর্তমানে ওডিআই মর্যাদার অধিকারী:
নিম্নবর্ণিত দলগুলো ওডিআই খেলার যোগ্যতা রাখলেও বর্তমানে তাদের ওডিআই মর্যাদা নেই। তবে ভবিষ্যতে তারা এ মর্যাদার অধিকারী হতে পারবে।
নিম্নবর্ণিত চারটি দলের একদিনের আন্তর্জাতিকের মর্যাদা ছিল কিন্তু বর্তমানে তারা এ খেলায় অংশগ্রহণ করছে না। তন্মধ্যে তিনটি দলই ১৯৭৩ সালের ক্রিকেট বিশ্বকাপে খেলেছিল। চারটি সাবেক দল হলো:
মহিলাদের এশিয়া কাপ
মহিলাদের এশিয়া কাপ এশিয়া মহাদেশের অর্ন্তভুক্ত সদস্য দেশগুলোর মহিলা দলগুলোর মধ্যবর্তী একদিনের আন্তর্জাতিক ম্যাচের টুর্নামেন্ট। এই পর্যন্ত ৬ বার এই টুর্নামেন্টটি অনুষ্ঠিত হয়।
জিমি ম্যাথুজ
টমাস জেমস ম্যাথুজ (; জন্ম: ৩ এপ্রিল, ১৮৮৪ - মৃত্যু: ১৪ অক্টোবর, ১৯৪৩) দক্ষিণ অস্ট্রেলিয়ার মাউন্ট গাম্বিয়ার এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ লেগ ব্রেক বোলিং করতেন। পাশাপাশি ডানহাতে ব্যাটিংয়ে পারদর্শীতা দেখিয়েছেন জিমি ম্যাথুজ। ঘরোয়া প্রথম-শ্রেণীর ক্রিকেটে ভিক্টোরিয়ার পক্ষে খেলেছিলেন তিনি।
১৯০৬-০৭ থেকে ১৯১৪-১৫ মৌসুম পর্যন্ত ভিক্টোরিয়ার পক্ষে ৬৭টি প্রথম-শ্রেণীর ক্রিকেটে অংশগ্রহণ করেন। তন্মধ্যে ১৯১২ সালে ইংল্যান্ড সফরেই খেলেছেন ২৮টি।
তিনি তাঁর সমগ্র খেলোয়াড়ী জীবনে অস্ট্রেলিয়া দলের পক্ষে আটটি টেস্ট খেলায় প্রতিনিধিত্ব করেন। ১৯১১-১২ মৌসুমে নিজ জন্মভূমিতে ২টি ও ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতায় বাদ-বাকী ছয় টেস্ট খেলেন। টেস্ট ক্রিকেটের ইতিহাসে একমাত্র বোলাররূপে এক টেস্টের উভয় ইনিংসে দুইটি হ্যাট্রিক করার বিরল কীর্তিগাথা রচনা করেন ও ব্যাপক জনপ্রিয়তা পান। তাঁর এ রেকর্ডটি অদ্যাবধি টিকে রয়েছে স্ব-মহিমায়। পরবর্তীকালে দুই হ্যাট্রিকের সাথে হিউ ট্রাম্বল, ওয়াসিম আকরাম ও স্টুয়ার্ট ব্রড নিজেদের নাম যুক্ত করেন।
ওল্ড ট্রাফোর্ডে অনুষ্ঠিত প্রতিযোগিতার উদ্বোধনী খেলায় দক্ষিণ আফ্রিকার প্রথম ইনিংসের শেষ তিন উইকেট নিয়ে হ্যাট্রিক করেন ও দক্ষিণ আফ্রিকাকে ফলো-অনে পাঠান। একইদিন ২৮ মে, ১৯১২ তারিখে দ্বিতীয় ইনিংসেও তিনি হ্যাট্রিক করেন। উভয় ক্ষেত্রেই তিনি কোন ফিল্ডার কিংবা উইকেট-রক্ষকের সহযোগিতা ছাড়াই এ রেকর্ড গড়েন। উভয় হ্যাট্রিকেই দক্ষিণ আফ্রিকান উইকেট-রক্ষক টমি ওয়ার্ড তাঁর তৃতীয় শিকার হন ও টেস্ট ক্রিকেটের অভিষেকে কিং পেয়ার লাভ করেন।
ঐ খেলায় তিনি আর কোন উইকেটের সন্ধান পাননি। খেলায় তাঁর বোলিং পরিসংখ্যান ছিল ৬/৫৪। ঐ সিরিজে তিনি আরও ৯ উইকেট পান। একই দলের বিপক্ষে সিরিজের পঞ্চম খেলায় তিনি ৪/২৯ পেয়েছিলেন।
আন্তর্জাতিক ক্রিকেটার হিসেবে আবির্ভূত হবার পূর্বে ম্যাথিউস ভিক্টোরিয়ান ফুটবল লীগে সেন্ট কিল্ডা ও ভিক্টোরিয়ান ফুটবল অ্যাসোসিয়েশনের প্রতিযোগিতায় উইলিয়ামস্টোন দলের পক্ষে অস্ট্রেলিয়ান রুলস ফুটবল খেলতেন। মূলতঃ ফুল-ফরোয়ার্ড হিসেবে অংশ নিয়েছিলেন তিনি। ১৯০৬ মৌসুমে উইলিয়ামস্টোনের পক্ষে ৪৬ গোল করে ঐ বছর দ্বিতীয় সর্বোচ্চ গোলদাতা হন।
২ নং ওয়ার্ড, কলকাতা পৌরসংস্থা
ওয়ার্ড ২, কলকাতা পৌরসংস্থা হল কলকাতা পৌরসংস্থার একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের ১ নং ওয়ার্ডের সিঁথি অঞ্চলে অবস্থিত। ২ নং ওয়ার্ড কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত।
২ নং ওয়ার্ডের সীমানা নিম্নরূপ: উত্তর দিকে কালীচরণ ঘোষ রোড ও রামকৃষ্ণ ঘোষ রোড; পূর্ব দিকে পূর্বরেলের লাইন; দক্ষিণে দমদম রোড; পশ্চিমে ব্যারাকপুর ট্রাঙ্ক রোড।
বিজয়লক্ষ্মী পণ্ডিত
বিজয়লক্ষ্মী পণ্ডিত (১৮ অগস্ট, ১৯০০ – ১ ডিসেম্বর, ১৯৯০) ছিলেন একজন ভারতীয় কূটনৈতিক ও রাজনীতিবিদ। তিনি ছিলেন জওহরলাল নেহেরুর বোন, ইন্দিরা গান্ধীর পিসি ও রাজীব গান্ধীর পিসি-ঠাকুরমা।
বিজয়লক্ষ্মী পণ্ডিতের বাবা মতিলাল নেহেরু (১৮৬১ – ১৯৩১) ছিলেন কাশ্মীরী পণ্ডিত সম্প্রদায়ভুক্ত এক ধনী ব্যারিস্টার। তিনি ভারতের স্বাধীনতা আন্দোলন চলাকালীন দুইবার ভারতীয় জাতীয় কংগ্রেসের সভাপতি হন। তাঁর মা স্বরূপরাণী থুস্‌সু (১৮৬৮ – ১৯৩৮) ছিলেন লাহোরে বসবাসকারী এক বিখ্যাত কাশ্মীরী ব্রাহ্মণ পরিবারের মেয়ে। স্বরূপরাণী ছিলেন মতিলাল নেহেরুর দ্বিতীয়া পত্নী। তাঁর প্রথমা স্ত্রী সন্তানের জন্ম দিতে গিয়ে মারা যান। বিজয়লক্ষ্মী ছিলেন জওহরলাল নেহেরুর (জন্ম ১৮৮৯) এগারো বছরের ছোটো এবং তাঁর ছোটোবোন কৃষ্ণা হাথিসিং-এর (জন্ম ১৯০৭) থেকে সাত বছরের বড়ো। কৃষ্ণা হাথসিং ছিলেন বিশিষ্ট লেখিকা। তিনি তাঁর দাদা সম্পর্কে অনেক বই লিখেছিলেন।
১৯২১ সালে বিজয়লক্ষ্মীর সঙ্গে রঞ্জিত সীতারাম পণ্ডিতের বিবাহ হয়। তাঁর স্বামী ছিলেন কাথিয়াওয়াড়ের এক সফল মহারাষ্ট্রীয় ব্যারিস্টার এবং সংস্কৃত ভাষাবিদ। তিনি কলহনের ঐতিহাসিক মহাকাব্য রাজতরঙ্গিনী সংস্কৃত থেকে ইংরেজিতে অনুবাদ করেছিলেন। স্বাধীনতা আন্দোলনে যোগ দিয়ে তিনি কারারুদ্ধ হন এবং লখনউ-এর জেলে ১৯৪৪ সালেমারা যান। তাঁদের তিন কন্যা ছিল: চন্দ্রলেখা মেহতা, নয়নতারা সেহগল ও রীতা ডর। ১৯৯০ সালে বিজয়লক্ষ্মী পণ্ডিত প্রয়াত হন।
বিজয়লক্ষ্মীর কন্যা নয়নতারা সেহগল ছিলেন বিশিষ্ট ঔপন্যাসিক। তিনি পরে দেরাদুনে তাঁর মায়ের বাড়িতে বসবাস করতে থাকেন। তাঁর কন্যা গীতা সেহগল হলেন একজন নারীবাদ, মৌলবাদ ও জাতিবাদ-বিষয়ক লেখিকা, সাংবাদিকা, বিভিন্ন পুরস্কার-জয়ী তথ্যচিত্রের পরিচালিকা এবং মানবাধিকার কর্মী।
বিজয়লক্ষ্মী পণ্ডিত প্রথম ভারতীয় মহিলা ক্যাবিনেট মন্ত্রী। ১৯৩৭ সালে তিনি যুক্তপ্রদেশের প্রাদেশিক আইনসভায় নির্বাচিত হন এবং স্থানীয় স্বায়ত্ত্বশাস ও জনস্বাস্থ্য মন্ত্রী হন। ১৯৩৯ সাল পর্যন্ত এবং পরে ১৯৪৬-৪৭ সালে তিনি এই পদে বহাল ছিলেন। ১৯৪৬ সালে তিনি যুক্তপ্রদেশ থেকে ভারতের গণপরিষদে নির্বাচিত হন।
১৯৪৭ সালে ভারত স্বাধীন হওয়ার পর বিজয়লক্ষ্মী পণ্ডিত সোভিয়েত ইউনিয়নে ভারতের রাষ্ট্রদূত হন। ১৯৪৭-৪৯ সালে তিনি সোভিয়েত ইউনিয়নে, ১৯৪৯-৫১ সালে মার্কিন যুক্তরাষ্ট্র ও মেক্সিকো, ১৯৫৫-৬১ সালে আয়ারল্যান্ডে (এই সময় তিনি যুক্তরাজ্যেও ভারতের হাইকমিশনার ছিলেন) এবং ১৯৫৮-৬১ সালে স্পেনে ভারতের রাষ্ট্রদূত ছিলেন। ১৯৪৬ থেকে ১৯৬৮ পর্যন্ত তিনি রাষ্ট্রসংঘে ভারতীয় প্রতিনিধি দলের প্রধান ছিলেন। ১৯৫৩ সালে তিনি রাষ্ট্রসংঘ সাধারণ পরিষদের প্রথম মহিলা সভাপতি হন। (এজন্য ১৯৭৮ সালে তিনি আলফা কাপ্পা আলফা সোরোরিটির এক সাম্মানিক সদস্য হয়েছিলেন )
ভারতে তিনি ১৯৬২ থেকে ১৯৬৪ সাল পর্যন্ত মহারাষ্ট্রের রাজ্যপাল ছিলেন। এরপর তিনি ফুলপুর থেকে লোকসভায় নির্বাচিত হন। ফুলপুর ছিল জওহরলাল নেহেরুর লোকসভা কেন্দ্র। ১৯৬৪ থেকে ১৯৬৮ পর্যন্ত তিনি এই কেন্দ্রের সাংসদ ছিলেন। বিজয়লক্ষ্মী পণ্ডিত তাঁর ভ্রাতুষ্পুত্রী ইন্দিরা গান্ধীর কঠোর সমালোচক ছিলেন। ১৯৬৬ সালে ইন্দিরা গান্ধী প্রধানমন্ত্রী হন। এরপর উভয়ের মধ্যে সম্পর্কের অবনতি হওয়ায় বিজয়লক্ষ্মী সক্রিয় রাজনীতি থেকে অবসর নেন। এরপর তিনি হিমালয়ের পাদদেশে দুন উপত্যকার দেরাদুনে এসে বসবাস শুরু করেন।
১৯৭৯ সালে তিনি রাষ্ট্রসংঘ মানবাধিকার কমিশনের ভারতীয় প্রতিনিধি নিযুক্ত হন। এরপর তিনি লোকচক্ষুর আড়ালে বসবাস শুরু করেন। তাঁর রচিত গ্রন্থাবলির মধ্যে উল্লেখযোগ্য "দি ইভোলিউশন অফ ইন্ডিয়া" (১৯৫৮) ও "দ্য স্কোপ অফ হ্যাপিনেস: আ পার্সোনাল মেময়ার" (১৯৭৯)।
যুক্তপ্রদেশ (১৯৩৭–১৯৫০)
যুক্তপ্রদেশ ছিল ব্রিটিশ ভারতের এবং পরবর্তীকালে স্বাধীনোত্তর ভারত অধিরাজ্যের একটি প্রদেশ।
১৯৩৭ সালের ১ এপ্রিল ব্রিটিশ ভারতের যুক্তপ্রদেশকে বিভাজি করে যুক্তপ্রদেশ গঠিত হয়। অধুনা ভারতীয় প্রজাতন্ত্রের উত্তরপ্রদেশ ও উত্তরাখণ্ড রাজ্য নিয়ে এই প্রদেশ গঠিত হয়েছিল।
১৯৪৭ সালে ভারত স্বাধীন হওয়ার পর দেশীয় রাজ্য রামপুর, কাশী ও তেহরি-গাড়ওয়াল যুক্তপ্রদেশের সঙ্গে যুক্ত হয়। ১৯৫০ সালের ২৫ জানুয়ারি যুক্তপ্রদেশের নাম বদলে উত্তরপ্রদেশ রাখা হয়। ২০০০ সালে উত্তরপ্রদেশ ভেঙে উত্তরাঞ্চল (অধুনা উত্তরাখণ্ড) রাজ্য সৃষ্টি হয়।
ব্ল্যাক হিল্‌স
ব্ল্যাক হিলস যুক্তরাষ্ট্রের একটি জনহীন বিস্তীর্ণ পর্বতশ্রেণী। এর সূচনা হয়েছে সাউথ ডাকোটা রাজ্যের পশ্চিমে গ্রেট প্লেইন্‌স থেকে এবং তা বিস্তৃত হয়েছে উইওমিং রাজ্য পর্যন্ত। ব্ল্যাক হিলস-এর সর্বোচ্চ পর্বত হার্নি পিক, যার উচ্চতা ৭,২৪৪ ফিট (২,২০৮ মিটার)। ব্ল্যাক হিলসে রয়েছে ব্ল্যাক হিলস ন্যাশনাল ফরেস্ট, এটি একটি উদ্যান। ব্ল্যাক হিলস নামকরণের কারণ হল পাহারগুলোর পৃষ্ঠ গাশ দ্বারা আবৃত থাকায় দূর থেকে সেগুলো দেখতে কালো লাগতো।
স্থানীয় আমেরিকান জনগোষ্ঠীর দীর্ঘ ইতিহাস রয়েছে এই ব্ল্যাক হিলস অঞ্চলে। লাকোটা সম্প্রদ্বায় ১৭৭৬ সালে এখানকার চেয়নে সম্প্রদ্বায়কে সরিয়ে ব্ল্যাক হিলস দখল করে। পরে তারা এই অঞ্চলে বিস্তৃতি লাভ করে। ১৮৭৪ সালে ইউরোপিয়ান আমেরিকানরা এখানে স্বর্ণ আবিস্কার করে। ফলে সেখানে স্বর্ণ খনি থেকে স্বর্ণ আহোরণের মাধ্যমে অর্থনৈতিক কর্মকান্ডের সূচনা হয়।
খনির পাশাপাশি ব্ল্যাক হিলস অঞ্চলে হোটেল ব্যবসা এবং পর্যটন ব্যবসা প্রচলিত। স্থানীয়রা ব্ল্যাক হিলসকে দুই ভাগে বিভক্ত বলে চিহ্নিত করেছে: সাউদার্ন হিলস এবং নর্দার্ন হিলস। সাউদার্ন হিলসে রয়েছে মাউন্ট রাশমোর, উইন্ড কেভ ন্যাশনাল পার্ক, জুয়েল কেভ ন্যাশনাল মনুমেন্ট, হার্নি পিক, কাস্টার স্টেট পার্ক, ক্রেজি হর্স মেমোরিয়ালসহ বিভিন্ন পর্যটন আকর্ষণ। নর্দার্ন হিলসে রয়েছে স্পিয়ারফিশ ক্যানিয়ন, ঐতিহাসিক ডেডউড, স্টার্গিস মোটরসাইকেল র‍্যালি। যুক্তরাষ্ট্রের প্রথম জাতীয় সৌধ ডেভিস টাওয়ার ন্যাশনাল মনুমেন্ট ব্ল্যাক হিলসের উইওমিং-এ অবস্থিত।
বেণুবনছায়া
বেণুবনছায়া হল ভারতের পশ্চিমবঙ্গ রাজ্যের রাজধানী কলকাতা শহরের বৈষ্ণবঘাটা পাটুলি টাউনশিপে ইস্টার্ন মেট্রোপলিটান বাইপাসের ধারে একটি পরিকল্পিত সরোবর-উদ্যান। ২০১৩ কলকাতার সৌন্দর্যায়নের জন্য কলকাতা মহানগরীয় উন্নয়ন পর্ষদ এই উদ্যানটি গড়ে তোলে। এটি জনসাধারণের জন্য উন্মুক্ত উদ্যান। এখানে নৌকাঁচালনা, শিকারা ভ্রমণ, মাছ ধরা, ট্রাম রেস্টুরেন্ট ও বসার ব্যবস্থা আছে। উদ্যানে দুটি সরোবর রয়েছে।
ক্রিস কাইল
ক্রিসটোফার স্কট ক্রিস কাইল (এপ্রিল ৮, ১৯৭৪ - ফেব্রুয়ারি ২, ২০১৩) ছিলেন মার্কিন যুক্তরাষ্ট্রের একজন নেভিসিল সদস্য ও যুক্তরাষ্ট্রের ইতিহাসে সবচেয়ে প্রাণঘাতী স্নাইপার। তার নিশ্চিত হত্যার সংখ্যা ১৬০ জন। কাইল ইরাক যুদ্ধে চারবার অংশগ্রহণ করেন এবং যুদ্ধক্ষেত্রে বীরত্ব ও সাহসিকতার জন্য বেশ কয়েকটি পুরস্কারে ভূষিত হন। তিনি দুটি সিলভার মেডেল, পাঁচটি ব্রোঞ্জ স্টার মেডেল, একটি নেভি ও মেরিন ক্রর্পস কমেন্ডেশন মেডেল, দুটি নেভি ও মেরিন ক্রর্পস এচিভমেন্ট মেডেল ও বেশ কয়েকটি ইউনিট ও ব্যক্তিগত সম্মানে ভূষিত হন।
২০০৯ সালে কাইল মার্কিন নেভি থেকে সম্মানের সাথে অবসরে যান ও আমেরিকান স্নাইপার নামে বেস্টসেলিং অত্মজীবনী রচনা করেন যা ২০১২ সালে প্রকাশিত হয়। নির্মাতা ও নায়ক ক্লিন্ট ইস্টউড তার বই অবলম্বনে একই নামে একটি চলচ্চিত্র নির্মাণ করেন যা ২০১৪ সালের ডিসেম্বরে মুক্তি পায়। ২০১৩ সালের ২রা ফেব্রুয়ারি কেইল ও তার এক বন্ধু টেক্সাসের চাক পর্বতমালার কাছে কেটি শ্যুটিং রেঞ্জে হত্যাকান্ডের শিকার হন। এ্যডি রে রুথ নামে একজনকে পরবর্তীতে হত্যাকান্ডের দায়ে অভিযুক্ত করা হয় এবং দুটি হত্যাই প্রমাণিত হওয়ায় বর্তমানে তাদের হত্যাকারী রুথ যাবজ্জীবন কারাদন্ড ভোগ করছেন।
ক্রিস কাইল টেক্সাসের ওডিসায় জন্মগ্রহণ করেন। তাঁর পিতা-মাতার দুই সন্তানের মধ্যে তিনি প্রথম। তাঁর মাতার নাম ডেবি লেন ও পিতার নাম ওয়েন কেনিথ কাইল যিনি ছিলেন একজন স্কুল শিক্ষক ও যাজক। কাইলের বাবা কাইলকে ৮ বছর বয়সে .৩০-০৬ স্প্রিংফিল্ড রাইফেল কিনে দেন এবং পরবর্তীতে একটি শটগান কিনে দেন যা দিয়ে তারা পাখি, কুয়েল ও হরিণ শিকার করতেন। কাইল টেক্সাসের মিডলোথিন স্কুলে তার শিক্ষা জীবন শুরু করেন। স্কুলের পর কাইল একটি রেঞ্চে 
পেশাদারী ব্রোনঞ্চো রাইডার হিসেবে কাজ করেন ও তাঁর এই পেশাগত জীবনের সমাপ্তি ঘটে যখন তিনি হাতে প্রচন্ড আঘাত পেয়ে আহত হন।
পাগলা দাশু
পাগলা দাশু হল সুকুমার রায় সৃষ্ট একটি কাল্পনিক চরিত্র।
"পাগলা দাশু" (১৯৪০) বইতেই প্রধানত পাগলা দাশুর ছোটো ছোটো গল্পগুলি পাওয়া যায়। সে স্কুলপড়ুয়া এবং তার পাগলামি ও খুব সূক্ষ্ম হাস্যকর ব্যঙ্গাত্মক কীর্তিগুলির জন্য বিখ্যাত। গল্পগুলি মূলত শিশুপাঠ্য গল্প। বাংলা সাহিত্যে এই চরিত্রটি বিশেষ জনপ্রিয়।
এনামুল হক মোস্তফা শহীদ
এনামুল হক মোস্তফা শহীদ (২৮ মার্চ ১৯৩৮ - ২৫ ফেব্রুয়ারি ২০১৬) বাংলাদেশের একজন প্রখ্যাত রাজনীতিবিদ এবং বাংলাদেশের স্বাধীনতা যুদ্ধের একজন সংগঠক। তিনি বাংলাদেশের একজন সাবেক জাতীয় সংসদ সদস্য এবং সমাজকল্যাণ মন্ত্রী হিসাবে দায়িত্ব পালন করেছেন।
তিনি ১৯৭০ সালের প্রাদেশিক নির্বাচনে হবিগঞ্জের চুনারুঘাট-মাধবপুর আসন থেকে সদস্য নির্বাচিত হন এবং পরবর্তীতে বাংলাদেশের স্বাধীনতা লাভের পর থেকে ২০১৪ সাল পর্যন্ত ১৯৭৩, ১৯৯১, ১৯৯৬, ২০০১ এবং ২০০৮ সালের নির্বাচনে মোট ৫ বার এই আসন থেকে জাতীয় সংসদের সদস্য হিসাবে নির্বাচিত হয়েছেন।
১৯৭১ সালে বাংলাদেশের স্বাধীনতা যুদ্ধে অসামান্য অবদান রাখার জন্য তিনি স্বাধীনতা পুরস্কার লাভ করেছেন। চুনারুঘাট পৌর মিলনায়তনটি তার নামে 'বীর মু্ক্তিযোদ্ধা এনামুল হক মোস্তফা শহীদ অডিটরিয়াম' রাখা হয়েছে। মুক্তিযুদ্ধে বিশেষ অবদানের জন্য ২০১৩ সালে তিনি একুশে পদক লাভ করেন।
২০১৬ সালের ২৫ ফেব্রুয়ারি তিনি ঢাকার স্কয়ার হাসপাতালে মৃত্যুবরণ করেন।
সমাজকল্যাণ মন্ত্রণালয় (বাংলাদেশ)
সমাজকল্যাণ মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরকারের অন্যতম এ মন্ত্রণালয় দেশের সামাজিক উন্নয়ন, সমাজ সেবা এবং এই সংক্রান্ত বিধি-বিধান প্রণয়ন এবং নীতিনির্ধারণের লক্ষ্যে কাজ করে।
দেশে সরকারী উদ্যোগে সমাজকল্যাণমূলক কার্যক্রমসমূহ সুসমন্বিত করার উদ্দেশ্য নিয়ে ১৯৮৯ সালের ০৯ নভেম্বর সরকারের আদেশ বলে “সমাজকল্যাণ মন্ত্রণালয়” একক নামে একটি সম্পূর্ণ পৃথক মন্ত্রণালয় হিসেবে স্থাপিত হয়। ২১ ডিসেম্বর ১৯৮১ তারিখে সমাজকল্যাণ মন্ত্রণালয়ের কার্যতালিকা নির্ধারণ করা হয়। 
এ মন্ত্রণালয়ের অভিলক্ষ্য “উন্নত জীবন এবং যত্নশীল সমাজ”। আর আরাধ্য হলো “সামাজিক সুরক্ষা, ক্ষমতায়ন ও উন্নয়নের মাধ্যমে দরিদ্র, অসহায় জনগোষ্ঠী এবং প্রতিবন্ধী ব্যক্তিদের উন্নত জীবন প্রস্তুত”। মধ্যমেয়াদি কৌশলগত উদ্দেশ্যসমূহ হলো: (ক) আর্থ-সামাজিক অবস্থার উন্নয়নের লক্ষ্যে সাম্যতার বিধান; (খ) সমস্যাগ্রস্ত জনগোষ্ঠীর জন্য সামাজিক সুরক্ষা এবং (গ) সামাজিক ন্যায় বিচার ও পুনঃএকত্রীকরণ।
প্রজাপতি পার্ক বাংলাদেশ
প্রজাপতি পার্ক বা বাটারফ্লাই পার্ক বাংলাদেশের চট্টগ্রাম নগরীর পতেঙ্গা নেভাল একাডেমি রোডে অবস্থিত একটি প্রজাপতি পার্ক। প্রায় ছয় একর জমির ওপর প্রতিষ্ঠিত এই পার্কটিতে প্রায় ৬০০ প্রজাতির প্রজাপতি রয়েছে। ধারণা করা হয় এই পার্কটিকই ভারতীয় উপমহাদেশের প্রথম প্রজাপতি পার্ক।
কয়েক হাজার প্রজাপতি রয়েছে এ পার্কে। প্রজাপতি সাধারণত সকাল ৯টা থেকে ১১টার মধ্যে এবং বিকেলের দিকে পার্ক জুড়ে উড়ে বেড়াতে দেয়া যায়। সন্ধ্যার আগে থেকেই ঝোপের মধ্যে অবস্থান নিতে শুরু করে তাই সন্ধ্যার পর দেখা যায় না। দর্শনার্থীদের জন্য পার্কটি প্রতিদিন সকাল নয়টা থেকে রাত এগারটা পর্যন্ত খোলা থাকে।
দেশের একমাত্র এ প্রজাপতি পার্কে রয়েছে ট্রপিক্যালগার্ডেন, বাটারফ্লাই জোন, বাটারফ্লাই মিউজিয়াম, বাটারফ্লাই রিয়ারিংরুম, কৃত্রিম লেক-ঝর্ণা, ফিশফিডিং জোন ও বাটারফ্লাই ফিডিং জোন।
মনের মানুষ (১৯৯৭-এর চলচ্চিত্র)
মনের মানুষ ১৯৯৭ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক সুজিত গুহ পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন প্রসেনজিৎ চট্টোপাধ্যায়, ঋতুপর্ণা সেনগুপ্ত, শক্তি কাপুর প্রমুখ।
স্টুয়ার্ট ম্যাকগিল
স্টুয়ার্ট চার্লস গ্লিন্ডার ম্যাকগিল (; জন্ম: ২৫ ফেব্রুয়ারি, ১৯৭১) পার্থের মাউন্ট ললি এলাকায় জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে মূলতঃ ডানহাতি লেগ স্পিন বোলিং করতেন ‘ম্যাগিলা গরিলা’ নামে পরিচিত স্টুয়ার্ট ম্যাকগিল। ঘরোয়া ক্রিকেটে ওয়েস্টার্ন অস্ট্রেলিয়া, নিউ সাউথ ওয়েলস, নটিংহ্যামশায়ার, ডেভন ও সমারসেট দলে খেলেছেন। আধুনিককালের যে-কোন লেগ স্পিনারের তুলনায় তার স্ট্রাইক রেট সেরা।
পার্থের কাছাকাছি মাউন্ট ললি এলাকায় জন্মগ্রহণ করেন ম্যাকগিল। ১৯৯৩-৯৪ মৌসুমে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলতে শুরু করেন। তার বাবা টেরি ম্যাকগিল ও দাদা চার্লি ম্যাকগিলও একসময় ওয়েস্টার্ন অস্ট্রেলিয়া ক্রিকেট দলের সদস্য ছিলেন। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমি থেকে বৃত্তি লাভ করেন। এসময় তিনি সিডনি ক্রিকেট গ্রাউন্ডে নিউ সাউথ ওয়েলসের বিপক্ষে একটিমাত্র খেলায় অংশ নিলেও কোন উইকেট লাভে ব্যর্থ হন। এরপর দুই বছর কোন খেলায় অংশ নেননি। ১৯৯৬-৯৭ মৌসুমে নিউ সাউথ ওয়েলসের পক্ষে খেলতে নেমে ৬ উইকেট পান। ড্যারেন বেরি ছিলেন তার প্রথম শিকার। ঐ মৌসুমে ৩৭.০০ গড়ে ১৬ উইকেট পেয়েছিলেন।
ইংরেজ গ্রীষ্মকালীন মৌসুমে ক্লাব ক্রিকেটে ডেভনের টিভারটন ক্রিকেট ক্লাবের প্রতিনিধিত্ব করেন। সমারসেটের বিপক্ষে একটি খেলায় অংশগ্রহণসহ সফরকারী পাকিস্তান এ দলের বিপক্ষে অংশ নেন। ১৯৯৭-৯৮ মৌসুমে শেফিল্ড শিল্ডে ২৮.১৪ গড়ে ৩৫ উইকেট পান।
১৯৯৭-৯৮ মৌসুমের শেফিল্ড শীল্ডে দূর্দান্ত ক্রীড়া প্রদর্শন করায় তাকে টেস্ট দলে অন্তর্ভুক্ত করা হয়। জানুয়ারি, ১৯৯৮ সালে অ্যাডিলেডে সফরকারী দক্ষিণ আফ্রিকার বিপক্ষে অনুষ্ঠিত ৩য় টেস্টে তার টেস্ট অভিষেক হয়। দলের দ্বিতীয় স্পিনার হিসেবে ঐ খেলার দ্বিতীয় ইনিংসে ৩/২২ লাভ করেন যা তার দলকে ড্র করতে সহায়তা করে। ঐ বছরের অক্টোবরে পাকিস্তান সফরে ২৭.৪৬ গড়ে ১৫ উইকেট নিয়ে সিরিজে অস্ট্রেলিয়ার সর্বোচ্চ উইকেটলাভকারী হন। স্ট্রাইক রেট ভালো হওয়া স্বত্ত্বেও শেন ওয়ার্নের একচ্ছত্র প্রাধান্যের কারণে তিনি টেস্ট দলে নিয়মিত সদস্য হতে পারেননি। কিন্তু ওয়ার্নের তুলনায় শূন্যে বল কিছুটা ধীরগতিতে ফেললেও বলের উপর নিয়ন্ত্রিতভাবে ঘুরাতে পারতেন তিনি।
২০০৭ সালে ওয়ার্নের অবসর গ্রহণের পর তিনি পুণরায় দলে ফিরে এসেছিলেন। শ্রীলঙ্কা ক্রিকেট দলের বিপক্ষে অনুষ্ঠিত প্রথম টেস্টে অংশ নেন। ২০০৮ সালে ওয়েস্ট ইন্ডিজ সফর শেষে আন্তর্জাতিক ক্রিকেট থেকে অবসরের ঘোষণা দেন ম্যাকগিল।
খেলোয়াড়ী জীবন থেকে অবসর নেয়ার পর ধারাভাষ্যকার হিসেবে কাজ করেন। ড্যামিয়েন মার্টিন ও গ্রেগ ম্যাথুজের সাথে ২০০৯ সালের অ্যাশেজ সিরিজে এসবিএসের পক্ষে ধারাভাষ্যকার দলের সদস্য ছিলেন। ২০০৯-২০১০ মৌসুমে ট্রিপল এম সিডনি ব্রেকফাস্ট প্রোগ্রামের দ্য গ্রিল টিমে রেডিও উপস্থাপকের দায়িত্ব পালন করেন।
সমর্পিত ও বিজিত প্রদেশসমূহ
সমর্পিত ও বিজিত প্রদেশসমূহ (ইংরেজি: Ceded and Conquered Provinces) হল ১৮০৫ থেকে ১৮৩৪ সাল পর্যন্ত ব্রিটিশ ইস্ট ইন্ডিয়া কোম্পানি শাসিত ভারতের উত্তর দিকের একটি অঞ্চল। এটি অধুনা ভারতীয় প্রজাতন্ত্রের উত্তরপ্রদেশ রাজ্যের প্রায় সমস্ত অঞ্চল (অবধের লখনউ ও ফৈজাবাদ বিভাগ ছাড়া) এবং দিল্লি অঞ্চল নিয়ে গঠিত হয়েছিল। ১৮১৬ সালের পর কুমায়ুন বিভাগ এই অঞ্চলের অন্তর্ভুক্ত হয়। সেই সঙ্গে অধুনা উত্তরাখণ্ড রাজ্যের ১৯৩৬ সালে এই অঞ্চল নিয়ে উত্তরপশ্চিম প্রদেশ (লেফট্যানেন্ট-গভর্নরের অধীনে) গঠিত হয়। পরে ১৯০৪ সালে আগ্রা প্রদেশ গঠিত হয় আগ্রা ও অবধের যুক্তপ্রদেশের মধ্যে। গাড়ওয়াল বিভাগের একটি বড়ো অংশও এই অঞ্চলের অন্তর্ভুক্ত হয়েছিল।
১৯শ শতাব্দীর প্রথম দিকে শুধুমাত্র অধুনা উত্তরপ্রদেশ রাজ্যের বেনারস বিভাগ ও এলাহাবাদের দুর্গটি ব্রিটিশ শাসনাধীনে ছিল। ১৮০১ সালে অবধের নবাব সাদাত আলি উত্তরপশ্চিম দিক থেকে আহমদ শাহ দুরানির আতি জামান শাহ দুরানির আক্রমণের হাত থেকে রক্ষা পেতে অবধের কিছু অঞ্চল ব্রিটিশদের হাতে সমর্পণ করেন। এই অঞ্চলের মধ্যে ছিল গোরখপুর ও রোহিলখণ্ড; এলাহাবাদ, ফতেপুর, কানপুর, এটাওয়া, মৈনপুরি, এটা জেলা; মির্জাপুর জেলার দক্ষিণাঞ্চল; এবং কুমায়ুনের "তরাই" পরগনাগুলি। এই অঞ্চলটি "সমর্পিত প্রদেশসমূহ" নামে পরিচিত হয়। এক বছর বাদে ফারুকাবাদের নবাব ফারুকাবাদ জেলাটিকে ব্রিটিশদের হাতে সমর্পণ করেন।
দ্বিতীয় ইঙ্গ-মারাঠা যুদ্ধের সময় জেনারেল লেক মিরাট বিভাগ (আলিগড়ের যুদ্ধের পর আলিগড় সহ) এবং অনতিবিলম্বে আগ্রা বিভাগের অবশিষ্টাংশ (আগ্রা শহর সমেত) এবং দিল্লির পার্শ্ববর্তী জেলাগুলি জয় করেন। সেই সঙ্গে বান্দা ও হামিরপুরের "যমুনোত্তর জেলাসমূহ" যুক্ত হয়। সেই সঙ্গে জালাউন জেলার অল্প কিছু অংশও যুক্ত হয়।
১৮১৬ সালে সুগাউলির সন্ধি সন্ধি সাক্ষরের মাধ্যমে ইঙ্গ-নেপাল যুদ্ধ (১৮১৪-১৮১৬) সমাপ্ত হয়। এই সময় অধুনা উত্তরাখণ্ডের কুমায়ুন বিভাগ ও দেরাদুন জেলা অন্তর্ভুক্ত হয়।
"সমর্পিত ও বিজিত প্রদেশসমূহ" ব্রিটিশ ভারতে কোম্পানির শাসনকালে বেঙ্গল প্রেসিডেন্সির একটি অংশ ছিল। নতুন অধিকৃত অঞ্চলগুলির থেকে প্রেসিডেন্সির রাজধানী কলকাতার দূরত্ব বেশি হওয়ায় প্রশাসনিক কাজে অসুবিধা হচ্ছিল। এই কারণে কিছু সাময়িক ব্যবস্থা গ্রহণ করা হয়েছিল। কিন্তু তা কার্যকর না হওয়ায়। ১৮৩১ সা;এ এই অঞ্চলের জন্য একটি স্বাধীন রাজস্ব বোর্ড এবং একটি পৃথক সদর দেওয়ানি ও নিজামৎ আদালত (প্রধান দেওয়ানি ও ফৌজদারি আদালত) গঠিত হয়। ১৮৩৩ সালে ব্রিটিশ পার্লামেন্টে একটি আইন পাস হয়। এই আইন বলে "সমর্পিত ও বিজিত প্রদেশসমূহ" নিয়ে আগ্রা প্রেসিডেন্সি গঠিত হয়। নতুন প্রেসিডেন্সির জন্য একজন নতুন গভর্নরও নিযুক্ত হন। যদিও এই পরিকল্পনা কার্যকর করা হয়নি। তাই ১৮৩৫ সালে ব্রিটিশ পার্লামেন্টে আরেকটি আইন পাস করে এই অঞ্চলটিকে উত্তরপশ্চিম প্রদেশ নামে চিহ্নিত করা হয় এবং এই প্রদেশের জন্য একজন লেফট্যানেন্ট-গভর্নরের পদ সৃষ্টি করা হয়। প্রথম লেফট্যানেন্ট-গভর্নর চার্লস মেটক্যাফে ১৮৩৬ সালে নিযুক্ত হন।
অসমন্ড মেমোরিয়াল চার্চ
অসমন্ড মেমোরিয়াল চার্চ (পূর্বতন নাম ওয়েসলিয়ান মেথডিস্ট চার্চ) হল ভারতের পশ্চিমবঙ্গ রাজ্যের রাজধানী কলকাতা শহরে ৫৬, সুরেন্দ্রনাথ বন্দ্যোপাধ্যায় রোড, তালতলা ঠিকানায় অবস্থিত একটি গির্জা। ১৮৬৮ সালে ওয়াল্টার অসমন্ড নামে এক মেথডিস্ট মিনিস্টার এই গির্জাটি স্থাপন করেছিলেন।
১৮৬৪ সালে মেথডিস্ট মিনিস্টার ওয়াল্টার অসমন্ড কলকাতায় এসেছিলেন। তিনি ছিলেন একজন ধর্মপ্রচারক ইভানজেলিস্ট ও সমাজকর্মী। তাঁর উদ্দেশ্য ছিল শহরের দরিদ্র ও পীড়িত মানুষের সেবা করা। ১৮৬৮ সালে তিনি এই গির্জাটি স্থাপন করেন। সেই সময় গির্জাটির নাম ছিল ওয়েসলিয়ান মেথডিস্ট চার্চ। পরে গির্জার নাম বদলে প্রতিষ্ঠাতার নামে এই গির্জার নামকরণ করা হয় অসমন্ড মেমোরিয়াল চার্চ। ওয়াল্টার অসমন্ড ৩০ বছর কলকাতায় দরিদ্র মানুষের সেবা করেছিলেন।
এই গির্জার চারটি সমাবেশ রয়েছে – তালতলায় বাঙালি সমাবেশ, কামারডাঙা চ্যাপেল ও বন্ডেল রোডে বালিগঞ্জ চার্চ এবং তালতলায় সাঁওতালি সমাবেশ।
ক্যাথিড্রাল অব দ্য মোস্ট হোলি রোজারি
ক্যাথিড্রাল অফ দ্য মোস্ট হোলি রোজারি (সাধারণভাবেপর্তুগিজ চার্চ নামে পরিচিত) হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি গির্জা। এটি রোমান ক্যাথলিক আর্চডায়োসিস অফ ক্যালকাটার অধীনস্থ একটি ক্যাথিড্রাল। মুর্গিহাটা গির্জা নামে পরিচিত এই গির্জাটি স্থাপিত হয় ১৭৯৯ সালে।
এই ক্যাথিড্রালে একটি চিত্রিত পেডিয়াম রয়েছে। এর দুই পাশে দুটি গম্বুজাকার স্তম্ভ এবং খিলান-আকৃতির দরজায় একটি বিস্তারিত পোর্টিকো রয়েছে। ক্যাথিড্রালের অভ্যন্তরে ১৪টি ক্রুশের স্টেশন সুন্দর স্থাপত্যের মাধ্যমে প্রদর্শিত হয়েছে। বেদীর পিছনে ম্যাডোনা ও পবিত্র শিশুর মূর্তি আছে। বেদীর নিচে রাখা আছে কলকাতার প্রথম আর্চবিশপের দেহাবশেষ।
১৬৯০ সালে জব চার্নক কলকাতাকে ব্রিটিশ ইস্ট ইন্ডিয়া কোম্পানির বাণিজ্যকেন্দ্র হিসেবে নির্বাচিত করেন। হুগলির পর্তুগিজেরা এই নতুন শহরে এসে বসবাস শুরু করেন। তারা একটি চ্যাপেল তৈরি করেছিল। অগাস্টিয়ান পাদ্রিরা সেই চ্যাপেলের দায়িত্বে ছিলেন। ১৭৯৭ সালে ক্যাথিড্রালটি স্থাপিত হয়। ১৭৯৯ সালে চ্যাপেলের পরিবর্তে এই ক্যাথিড্রালটিই কার্যকর করা হয়। ১৮৩৪ সাল পর্যন্ত এটিই ছিল কলকাতার প্রধান চার্চ অফ দ্য প্যাড্রোয়াডো। পরে এটি নবগঠিত ভিসারিয়েট অ্যাপোস্টোলিক অফ বেঙ্গলের প্রথম প্যারিশ চার্চে পরিণত হয়। ১৯২১ সালে সেলসিয়ানরা জেসুইটদের থেকে দায়িত্ব গ্রহণ করে। ১৯৭২ সালে তারা ডায়োসিয়ান ক্লার্জির হাতে ক্ষমতা তুলে দেয়। ১৯৭৯ সালে ক্যাথিড্রাল অ্যানেক্সটি গঠিত হয়।
লোকোনো
লোকোনো বা আরাওয়াকরা হল আরাওয়াক গোত্রের এক জাতি। এরা দক্ষিণ আমেরিকা মহাদেশের উত্তর উপকূল অঞ্চলে এখনও বাস করে। তাদের মোট জনসংখ্যা এখন প্রায় ১০,০০০। বর্তমানে এরা মূলত ভেনিজুয়েলা, সুরিনাম, গায়ানা ও ফরাসি গায়ানার সমুদ্র ও নদী উপকূল সংলগ্ন অঞ্চলে বাস করে। এদের ভাষা হল "আরাওয়াক ভাষা"। এদের এই ভাষার নাম থেকেই আজ নৃ-বিজ্ঞানে বহুল ব্যবহৃত "আরাওয়াক ভাষাগোষ্ঠী" ও "আরাওয়াক গোত্র" নামদুটির সৃষ্টি।
লোকোনো জাতির মানুষ যে ভাষায় কথা বলতো (এখনও বলে), তা হল "আরাওয়াক ভাষা"। এই "আরাওয়াক" শব্দটি তারা বহুক্ষেত্রে জাতিগতভাবে নিজেদের বোঝাতেও ব্যবহার করতো। এর থেকেই ষোড়শ শতাব্দীতে বহিরাগত স্পেনীয় ঔপনিবেশিকদের কাছেও তাদের পরিচিতি হয়ে দাঁড়ায় "আরাওয়াক"। পঞ্চদশ শতাব্দীর শেষভাগে স্পেনীয়রা প্রথম আমেরিকায় এসে এসপানিওলা, কিউবা, বাহামা, প্রভৃতি দ্বীপে ও ক্যারিবীয় দ্বীপপুঞ্জে যে "তাইনো" জাতির সাথে পরিচিত হয়, তাদের সাথে লোকোনোদের ভাষা ও সংস্কৃতির যথেষ্ট মিল ছিল। এই কারণে ঊনবিংশ শতাব্দীতে ভাষাতাত্ত্বিক ড্যানিয়েল গ্যারিসন ব্রিনটন তাইনোদের "দ্বীপবাসী আরাওয়াক" ("Island Arawak") বলে অভিহিত করেন। এরপর থেকে পণ্ডিতমহলে এই নামটি ব্যবহৃত হতে থাকে ও ছোট হয়ে 'আরাওয়াক'এ পরিণত হয়। ফলে একই শব্দ দ্বারা দুটি পৃথক জাতিকে বোঝানোয় যথেষ্ট বিপত্তির সৃষ্টি হয়। বিংশ শতাব্দীতে সেই কারণেই আবার পুরনো "তাইনো" ও "লোকোনো" শব্দদু'টিকে পুনরুজ্জীবিত করে ব্যবহার শুরু করা হয়। প্রথম শব্দটি দ্বারা এখন বোঝানো হয় দ্বীপবাসী আরাওয়াক জাতিটিকে। এরা এখন আর নেই। অন্যদিকে লোকোনো শব্দটি প্রযুক্ত হয় মূলভূখণ্ডে বসবাসকারী জাতিটিকে বোঝাতে। স্বল্পসংখ্যায় হলেও এরা এখনও বেঁচে রয়েছে, যদিও তাদের বাসভূমি আজ তিন-চারটি দেশে বিভক্ত।
যখন ইউরোপীয়রা প্রথম এই অঞ্চলে পদার্পণ করে, ষোড়শ শতাব্দীর সেই প্রথম ভাগে লোকোনোরা বাস করতো দক্ষিণ আমেরিকার উত্তর উপকূল ঘেঁষে আজকের ভেনিজুয়েলা, সুরিনাম, গায়ানা ও ফরাসি গায়ানায়। স্পেনীয়রা ক্যারিবীয় সাগরের দ্বীপগুলিতে খুব দ্রুত তাদের উপনিবেশের বিস্তার ঘটাতে সক্ষম হলেও মূল ভূখণ্ডের এই অংশে তারা প্রবল বাধার সম্মুখীন হয়। সারা ষোড়শ শতাব্দীতেও স্পেনীয়রা এদের বশ মানাতে ব্যর্থ হয়। কিন্তু এই অঞ্চলে এরপর আরও অন্যান্য ইউরোপীয় শক্তির আগমণ ঘটলে সপ্তদশ শতাব্দীতে তাদের প্রতিবেশী দীর্ঘদিনের শত্রু কারিব জাতির বিরুদ্ধে তারা শেষপর্যন্ত স্পেনীয়দের সাথে হাত মেলায়। অন্যদিকে কারিবরা ইংরেজ ও ওলন্দাজদের সাথে সহযোগিতা করে। এরপর থেকে লোকোনোদের সাথে ইউরোপীয়দের একধরণের বাণিজ্যিক সম্পর্ক স্থাপিত হয়, যার ফলে লোকোনোদের অবস্থার যথেষ্ট উন্নতি ঘটে। কিন্তু ঊনবিংশ শতাব্দীতে ঐ অঞ্চলে প্রচূর খামার তৈরি হলে ও সেখানে শ্রমিক হিসেবে আফ্রিকা ও এশিয়া থেকে দাস ও কৃষিশ্রমিকদের আমদানি শুরু হলে যে সামাজিক ও অর্থনৈতিক ব্যাপক পরিবর্তন ঘটে যায়, তার ফলে লোকোনোদের অবস্থার অবনমন ঘটে, তাদের সংখ্যাও হ্রাস পায়। এমনকী বিংশ শতাব্দী পর্যন্ত এই অবস্থাই চলতে থাকে। যাইহোক, বিংশ শতাব্দীতে এসে লোকোনোরা তাদের ঐতিহ্যগত কৃষিজীবিকা ছেড়ে মাছ ধরা, কাঠ কাটা ও পরিযায়ী শ্রমিকের বৃত্তি গ্রহণ করা শুরু করলে তাদের সংখ্যায় একটা স্থিতাবস্থা আসে। এখন অল্প হলেও তাদের সংখ্যা আবার ঊর্ধ্বমুখী। বর্তমানে তাদের সংখ্যা প্রায় ১০,০০০। অবশ্য ভেনিজুয়েলা, সুরিনাম, গায়ানা ও ফরাসি গায়ানায় এমন বহু মানুষ বাস করেন, যাঁরা আংশিকভাবে হলেও লোকোনো বংশজাত।
আর-রাদি
আবুল আব্বাস মুহাম্মদ ইবনে জাফর আল মুকতাদির () (৯০৭ – ২৩ ডিসেম্বর ৯৪০) (আর রাদি বিল্লাহ (, "Content with God") নামে পরিচিত) ছিলেন ২০তম আব্বাসীয় খলিফা। ৯৩৪ থেকে ৯৪০ খ্রিষ্টাব্দে মৃত্যুর আগ পর্যন্ত তিনি খলিফার পদে আসীন ছিলেন।
জনপ্রশাসন মন্ত্রণালয় (বাংলাদেশ)
জনপ্রশাসন মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরকারের অন্যতম এ সংস্থাটি জনপ্রশাসনের সেবা প্রদান সম্পর্কিত বিষয়াদির ব্যবস্থাপনার জন্য দায়িত্বপ্রাপ্ত।
সিনিয়র সচিব
জনপ্রশাসন মন্ত্রণালয়/সংস্থাপন মন্ত্রণালয়।
সিনিয়র সচিব
জনপ্রশাসন মন্ত্রণালয়।
সিনিয়র সচিব
সিনিয়র সচিব,
জনপ্রশাসন মন্ত্রণালয়।
সচিব
জনপ্রশাসন মন্ত্রণালয়।
আইন, বিচার ও সংসদ বিষয়ক মন্ত্রণালয় (বাংলাদেশ)
আইন, বিচার ও সংসদ বিষয়ক মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরকারের অন্যতম এ সংস্থাটি আইন বিষয়ক বিধি-বিধান প্রণয়ন এবং বাস্তবায়নের লক্ষ্যে কাজ করে থাকে।
কাকোরি বিপ্লব
কাকোরি বিপ্লব বা কাকোরি ষড়যন্ত্র বা কাকোরি ট্রেন ডাকাতি (), হচ্ছে একটি ট্রেন ডাকাতি যেটি লক্ষ্ণৌ-এর আলমনগর এবং কাকোরির মাঝে ১৯২৫ সালের ৯ আগস্ট সংঘটিত হয়েছিল। এই ঘটনাটি ভারতীয় স্বাধীনতা আন্দোলনের সময় ব্রিটিশ রাজের বিরুদ্ধে অনুশীলন সমিতির বিপ্লবীরা হিন্দুস্তান রিপাবলিকান আর্মির সহায়তায় ঘটিয়েছিলেন।
অনুশীলন সমিতির বিপ্লবীরা বুঝেছিলেন যে অহিংসার নরম কথার মাধ্যমে ভারতের স্বাধীনতা আসবে না এবং তাই তারা ভারতে বসবাসকারী ব্রিটিশদের ভেতরে ভীতির সঞ্চারের জন্য বোমা, রিভলভার এবং অন্যান্য অস্ত্রশস্ত্র ব্যবহার করতে চাইলেন। যদিও ব্রিটিশ রাজ অনেক বড় এবং খুব অল্প কয়েকজন ভারতে রাজনৈতিক বিভক্তি এবং প্রশিক্ষণবিহীন সেনাবাহিনীর জন্য ভারত জয় করেছিলো। কংগ্রেসের তথাকথিত নেতাদের দ্বারা অসহযোগ আন্দোলনের প্রত্যাহার সারা দেশের বিপ্লবীদেরকে ঐক্যবদ্ধ করেছিলো। কিন্তু নতুন শুরু হওয়া বিপ্লবী আন্দোলনের প্রয়োজন থেকেই অর্থের দরকার ছিলো। একদিন শাহজাহানপুর থেকে লখনৌতে ট্রেন ভ্রমণের সময় পণ্ডিত রামপ্রসাদ বিসমিল খেয়াল করলেন যে প্রত্যেক স্টেশন মাস্টার তার কেবিনে গার্ডের মাধ্যমে টাকার ব্যাগ আনছেন। সেই টাকার ব্যাগটি লখনৌ জংশনের সুপারেন্টেন্ডেন্টের কাছে হস্তান্তর করা হয়। বিসমিল সিদ্ধান্ত নিলেন সরকারি অর্থ লুট করার এবং সেই টাকা সেই সরকারের বিরুদ্ধে ব্যবহার করার যারা প্রতিনিয়ত ভারতকে ৩০০ বছরের অধিককাল ধরে লুট করছে। এটির মাধ্যমে শুরু হলও কাকোরী ট্রেন ডাকাতি।
তাঁদের কার্যক্রম চালানো এবং অস্ত্রশস্ত্র কেনার উদ্দেশ্যে, বিপ্লবীরা ৮ আগস্ট ১৯২৫ তারিখে শাহজাহানপুরে একটি সভায় বসেন। অনেক কথাবার্তার পর এটি সিদ্ধান্ত হয় যে তারা সরণপুর লখনৌ চলাচলকারী ৮-ডাউন প্যাসেঞ্জার ট্রেন বহনকারী সরকারি কোষাগার লুট করবেন। ৯ আগস্ট ১৯২৫ তারিখে আসফাকউল্লা খান এবং অন্য আটজন বিসমিলের নেতৃত্বে ট্রেন লুট করেন। অন্যরা হলেন বারানসি থেকে রাজেন্দ্র লাহিড়ী, বাংলা থেকে শচীন্দ্র নাথ বকসি, উন্নাও থেকে চন্দ্রশেখর আজাদ, কলকাতা থেকে কেশব চক্রবর্তী, রাইবেরেলি থেকে বনওয়ারী লাল, ইটাওয়া থেকে মুকুন্দি লাল, বেনারস থেকে মন্মথ নাথ গুপ্ত এবং শাহজাহানপুর থেকে মুরারি লাল।
১৯২৬ সানে কাকোরি বিপ্লব সংঘটিত হয় এবং এটির বিরুদ্ধে ব্রিটিশ সরকার কাকোরি ষড়যন্ত্র মামলা শুরু করে। এই মামলায় পণ্ডিত রামপ্রসাদ বিসমিল, রাজেন্দ্র লাহিড়ী, ঠাকুর রৌশন সিং, আসফাকউল্লা খানের ফাঁসি হয়। শচীন্দ্রনাথ সান্যালের যাবজ্জীবন দ্বীপান্তর হয়। মন্মথ গুপ্তের ১৩ বছর এবং যোগেশচন্দ্র চট্টোপাধ্যায়, গোবিন্দচরণ কর, শচীন্দ্রনাথ বক্সি, মুকিন্দীলাল, রাজকুমার সিং, রামকৃষ্ণ ক্ষেত্রীর ১০ বছর সাজা হয়। এছাড়াও বিষ্ণু শরণ দুব্লিশ, সুরেশচন্দ্র ভট্টাচার্যের ৭ বছর, ভূপেন্দ্রনাথ সান্যাল, রাম দুলারী ত্রিবেদী, প্রেমকিষণ খান্না, বনোয়ারী লাল এবং পরমেশ কুমারের পাঁচ বছরের জেল হয়। এঁরা সকলেই এই অনুশীলন সমিতির সভ্য ছিলেন।
বনানী চৌধুরী
বনানী চৌধুরী (, জন্ম: ১৯২৪, মৃত্যু: জানুয়ারি ৫,১৯৯৫) বাংলা চলচ্চিত্রের প্রথম মুসলিম অভিনেত্রী। তৎকালীন সমাজে মুসলিম নারীদের বাড়ির বাইরে প্রবেশে ছিল নিষেধাজ্ঞা। কিন্তু শত বাধা পেরিয়ে তিনি গড়েছেন এক দৃষ্টান্ত এবং সহজ করে দিয়েছেন তাঁর পরবর্তী মুসলিম অভিনেত্রীদের চলচ্চিত্রে অংশেগ্রহণের পথ। 
বাংলা চলচ্চিত্রের এই অভিনেত্রী বনানী চৌধুরী ১৯২৪ সালের মে মাসে জন্মগ্রহণ করেন বনগাঁ তে। বনানী চৌধুরীর পিতার নাম আফসার উদ্দিন। বনগাঁ ছিল তাঁর বাবার কর্মস্থল। কিন্তু প্রকৃতপক্ষে তাদের পৈতিক নিবাস ছিল বৃহত্তর যশোর জেলার শ্রীপুর থানার সোনাতনদি গ্রাম। যা বর্তমানে মাগুরা জেলাতে অবস্থিত। 
প্রাথমিক শিক্ষা শুরু হয় ভারতের মুর্শিদাবাদ জেলাস্থ সাগরদিঘী গ্রামের একটি স্কুলে। অল্প বয়সে তাঁর বিয়ে হয় এবং পরে তিনি স্বামীর উৎসাহেই পড়ালেখা চালিয়ে যান। ১৯৪১ সালে তিনি ম্যাট্টিক পাস করেন। এবং পরে আই. এ. ও তারপর বি. এ. পাস করেন।
১৯৩৬ সালে অষ্টম শ্রেণীতে পড়াকালে বনানী চৌধুরীর বিয়ে হয়। তাঁর স্বামীর নাম রাজ্জাক চৌধুরী। বনানী চৌধুরী তাঁর দাম্পত্য জীবনে দুই সন্তানের জননী। বনানী চৌধুরীর চলচ্চিত্রে অংশগ্রহণের পিছনে তাঁর স্বামীর অবদান অনেক। মূলত তাঁর স্বামীর উৎসাহেই বনানী চলচ্চিত্র জগতে পা রাখেন।
ছোটবেলা থেকেই তাঁর শিল্পী প্রতিভার পরিচয় মিলতে থাকে। গ্রামে বা বিদ্যালয়ের বিভিন্ন অনুষ্ঠানে অংশগ্রহণ এবং পুরষ্কার পাওয়ার মাধ্যমে। এছাড়া কবিতা আবৃত্তিতেও তাঁর সুনাম ছিল। ছোটবেলা থেকেই তাঁর চলচ্চিত্রের প্রতিও একটা দুর্বলতা ছিল। এই আকর্ষণকে বাস্তবে রূপ দেন বনানী চৌধুরীর স্বামী ও তাঁর দুই বন্ধু মানিক বন্দোপাধ্যায় এবং সুলতান আহমেদ। কিন্তু তখনকার দিনে মুসলিম পরিবারের মেয়েদের চলচ্চিত্রে অংশগ্রহণের কথা চিন্তাও করা যেত না। তাঁর পরেও চলচ্চিত্রে যোগ হয় এক নতুন প্রতিভা বনানী। আসলে এটা তাঁর প্রতিকী নাম। তাঁর আসল নাম বেগম আনোয়ারা নাহার চৌধুরী লিলি। তিনি এই বনানী নাম ব্যবহার করেন কারণ মানুষ বিশেষকরে মুসলিম সমাজের মানুষ যেন ভাবে তিনি হিন্দু ধর্মের এবং তাঁর উপর সমাজের প্রতিবন্ধকতা কম আসে।
১৯৪৬ সালে বিখ্যাত পরিচালক গুনময় বন্দোপাধ্যায়ের পরিচালনায় মুক্তি পায় বনানী চৌধুরী অভিনীত প্রথম ছবি বিশ বছর পরে। এবং এই ছবিতে অভিনয় করে তিনি জয় করে নেন লাখো মানুষের হৃদয়। একের পর এক ছবিতে অভিনয় করেছেন এবং জনপ্রিয়তাও পেয়েছেন প্রচুর। বনানী চৌধুরী অভিনীত কিছু চলচ্চিত্রঃ-
বিশ বছর পরেএছাড়া আরো কিছু চলচ্চিত্রে সাবলীল অভিনয় তাকে সেরাদের তালিকায় স্থান দিয়েছে। যেমনঃ---আর ১৯৭০ সালে জহির রায়হান পরিচালিত ছবি লেট দেয়ার বি লাইট চলচ্চিত্রে অভিনয় করে ভূয়সি প্রশংসা কুড়িয়েছেন তিনি। 
চলচ্চিত্র জীবনের শুরু থেকে বনানী চৌধুরী কিছু বিখ্যাত মানুষের সাথে কাজ করেছেন। তাদের মধ্যে উল্লেখযোগ্য হচ্ছেঃ পাহাড়ী সান্যাল,প্রমথেশ বসু,হেমেন গুপ্ত,নীতিশ বসু,ছবি বিশ্বাস, জহির রায়হান ,জহর গাঙ্গুলীসহ অন্যান্যরা।
বাংলার বিখ্যাত এই অভিনেত্রী বনানী চৌধুরী ১৯৯৫ সালের ৫ জানুয়ারি ঢাকায় মৃত্যুবরণ করেন। তাঁকে ঢাকার বানানী কবরস্থানে কবর দেয়া হয়।
গোপীনাথ সাহা
গোপীনাথ সাহা (১৯০৬ - ১ মার্চ, ১৯২৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। অসহযোগ আন্দোলনের সময় বিদ্যালয় ত্যাগ করে ক্রমে হুগলী বিদ্যামন্দির, কলকাতা শ্রী সরস্বতী লাইব্রেরি ও শ্রী সরস্বতী প্রেস, দৌলতপুর সত্যাশ্রম, বরিশাল শঙ্কর মঠ, উত্তরপাড়া বিদ্যাপীঠ প্রভৃতি বিপ্লবী সংগঠনে বিভিন্ন নেতার সংগে কাজ করেন। কলকাতায় অত্যাচারী পুলিশ কমিশনার চার্লস টেগার্টকে নিশ্চিহ্ন করার নির্দেশে ১২ জানুয়ারি, ১৯২৪ তারিখে চৌরঙ্গী অঞ্চলে তিনি টেগার্ট ভ্রমে আর্নস্ট ডে সাহেবকে গুলি করে হত্যা করেন। গ্রেপ্তারের পর আত্মপক্ষ সমর্থনে অস্বীকৃত হন এবং 'টেগার্ট হত্যাই উদ্দেশ্য ছিল' এ কথা স্বীকার করে ফাঁসিতে মৃত্যুবরণ করেন। ঐদিন দেশের সর্বত্র শোকসভা হয়। তিনি তরুণ-বিপ্লবী দলের সদস্য ছিলেন।
তিনি হুগলীর শ্রীরামপুরে জন্মগ্রহণ করেন। তাঁর পিতার নাম বিজয়কৃষ্ণ সাহা।
অতিরিক্ত খেলোয়াড় (ক্রিকেট)
অতিরিক্ত খেলোয়াড় ক্রিকেট খেলায় অংশগ্রহণকারী স্থলাভিষিক্ত খেলোয়াড়। তিনি আম্পায়ার কর্তৃক অনুমোদনক্রমে মাঠে নামেন। কোন কারণে মূল খেলোয়াড় আঘাতপ্রাপ্ত অথবা পীড়িত হবার সমূহ সম্ভাবনার প্রেক্ষিতে খেলা শুরুর পূর্বেই নির্দিষ্ট খেলোয়াড়দেরকে এ দায়িত্ব পালনে উল্লেখ করা হয়। ক্রিকেটের আইনের ২নং ধারায় অতিরিক্ত খেলোয়াড় সংক্রান্ত বিষয়ে আলোচনা করা হয়েছে।
একজন অতিরিক্ত খেলোয়াড় মাঠে অবস্থানরত অবস্থায় আঘাতপ্রাপ্ত অথবা অসুস্থ খেলোয়াড়ের পরিবর্তে মাঠে নামেন। কিন্তু তিনি অধিনায়কদের পারস্পরিক সম্মতি ছাড়া বোলিং করা, ব্যাটিং করা, উইকেট-রক্ষকের দায়িত্ব পালন করাসহ অধিনায়কের দায়িত্ব পালন করতে পারবেন না। একটি জনপ্রিয় উদাহরণ হচ্ছে - ১৯৮৬ সালে লর্ডসে অনুষ্ঠিত ইংল্যান্ড ও নিউজিল্যান্ডের মধ্যকার টেস্ট খেলায় ইংল্যান্ড ক্রিকেট দল মূল উইকেট-রক্ষকের পরিবর্তে চারজন খেলোয়াড়কে উইকেট-রক্ষণের দায়িত্ব দিয়েছিল। খেলার অংশ হিসেবে একজন অতিরিক্ত খেলোয়াড় ব্যাট, বল ও ফিল্ডিং করার অধিকারী।
একজন অতিরিক্ত খেলোয়াড় অন্য খেলোয়াড়ের সাথে ক্যাচ নেবার ক্ষেত্রে অংশীদারিত্ব করতে পারবেন। ১৮৮৪ সালে ইংল্যান্ড ও অস্ট্রেলিয়ার মধ্যকার খেলায় অস্ট্রেলীয় অধিনায়ক বিলি মারডক ইংল্যান্ডের পক্ষে অতিরিক্ত খেলোয়াড় হিসেবে অংশগ্রহণ করেন ও দলীয় সঙ্গী টাপ স্কটের ক্যাচ নেন যা টেস্ট ক্রিকেটের ইতিহাসে প্রথম ঘটনা।
কেবলমাত্র দুইজন ব্যাটসম্যান টেস্ট ক্রিকেট থেকে রিটায়ার্ড আউট হয়েছেন। উভয় ঘটনাই একই টেস্টে ঘটেছে ২০০১ সালে। কলম্বোতে অনুষ্ঠিত ২য় টেস্টে বাংলাদেশের বিপক্ষে শ্রীলঙ্কান ব্যাটসম্যান মারভান আতাপাত্তু ও মাহেলা জয়াবর্ধনে এ উদাহরণের সূচনা করেন।